
                                                                                        Αθήνα, 20-2-2024
                                                                                       Αρ. Πρωτ: 100 
ΑΝΑΚΟΙΝΩΣΗ - ΠΡΟΣΚΛΗΣΗ
Κινητοποιήσεις του Σ.Δ.Υ.Α για το επικείμενο Νομοσχέδιο

Αναμόρφωσης του Δικαστικού Χάρτη


Σε ένα θέμα που αφορά όλους τους Συναδέλφους για την αναμόρφωση  του «Δικαστικού Χάρτη» και εν αναμονή εξελίξεων που θίγουν συναδέλφους χωρίς να υπάρχει επίσημη ενημέρωση μέχρι σήμερα από το Υπουργείο, το Δ.Σ. του Σ.Δ.Υ.Α μετά από την απόφαση της ΟΔΥΕ με Α.Π. 76 19-2-2024 προχωρά στις παρακάτω κινητοποιήσεις. 
-Τετάρτη 21 Φεβρουαρίου 2024 δίωρη Διακοπή Εργασιών 09:00-11:00 σε όλες τις  Δικαστικές Υπηρεσίες της Αθήνας και συγκέντρωση των υπαλλήλων του Ειρηνοδικείου, του Πταισματοδικείου και του ΜΟΔ στον προαύλιο χώρο του Ειρηνοδικείου Αθηνών.
-Πέμπτη 22 Φεβρουαρίου 2024, θα πραγματοποιηθεί παράσταση διαμαρτυρίας στο Υπουργείο Δικαιοσύνης με τη συμμετοχή του Δ.Σ. της ΟΔΥΕ και Πρωτοβάθμιων Συλλόγων, Τετράωρη Στάση Εργασίας 11:00-15:00 (λήξη του ωραρίου). Θα αναχωρήσουν πούλμαν στις 12:00΄ με κατεύθυνση το Υπουργείο Δικαιοσύνης από το Πρωτοδικείο Αθηνών και από το Εφετείο Αθηνών με επιστροφή. 
-Παρασκευή 23 Φεβρουαρίου 2024 δίωρη Διακοπή Εργασιών 09:00-11:00 σε όλες τις  Δικαστικές Υπηρεσίες της Αθήνας και συγκέντρωση των υπαλλήλων του Πρωτοδικείου Αθηνών και της Εισαγγελίας Πρωτοδικών Αθηνών έξω από το κτίριο 12. 
-Δευτέρα 26 Φεβρουαρίου 2024 δίωρη Διακοπή Εργασιών 09:00-11:00, σε όλες τις  Δικαστικές Υπηρεσίες της Αθήνας με συμβολικό κλείσιμο των εισόδων των Δικαστικών Υπηρεσιών της Αθήνας. 

-Τρίτη 27 Φεβρουαρίου 2024 δίωρη Διακοπή Εργασιών 09:00-11:00, σε όλες τις  Δικαστικές Υπηρεσίες της Αθήνας και συγκέντρωση στην Είσοδο του Αρείου Πάγου. 
 -Τετάρτη 28 Φεβρουαρίου 2024 συμμετοχή όλων των Δικαστικών Υπαλλήλων στην πανελλαδική απεργία της ΑΔΕΔΥ και στην απεργιακή συγκέντρωση.
Το ΔΣ του ΣΔΥΑ αποφάσισε και την επέκταση των κινητοποιήσεων τις ακόλουθες ημερομηνίες
-Πέμπτη 29 Φεβρουαρίου 2024  δίωρη Διακοπή Εργασιών  13:00΄-15:00΄.
 -Παρασκευή 1 Μαρτίου  2024  δίωρη Διακοπή Εργασιών  13:00΄-15:00.΄

Για το Δ.Σ. του Σ.Δ.Υ.Α
          Η ΠΡΟΕΔΡΟΣ                                                  Η ΓΕΝΙΚΗ ΓΡΑΜΜΑΤΕΑΣ

         Σμαράγδα Σάρδη                                                 Ειρήνη Δήμου
